OpenLLM-France/wikimedia huggingface dataset:
# Museu Enschedé

El Museu Enschedé era un museu situat en el centre de Haarlem, Països Baixos, en el Klokhuisplein 5, enfront de la St. Bavochurch.

## Història

El museu va ser fundat el 1904 en un edifici que formava part del primer complex d'impressió de Joh. Enschedé, un lloc històric de Haarlem que va ser excavat en els anys noranta i avui és un garatge subterrani. L'edifici va ser prèviament un taller pel Grafische Inrichting, o Tipografia. La companyia Enschedé va ser en algun moment la impremta més gran dels Països Baixos que des de 1737 a 1940 va imprimir l'Oprechte Haerlemsche Courant i des de 1810 es va convertir en una casa de moneda que va imprimir bitllets i després segells postals. El museu solia exposar una visió general de l'art de la impressió a Haarlem i la tipografia d'Enschedé en particular. La col·lecció de diaris ha estat posada en línia a través de la Koninklijke Bibliotheek i la col·lecció d'atles de Joan Blaeu també ha estat digitalitzada. S'està treballant per digitalitzar altres parts de la col·lecció. Hi ha objectes sobre Costeriana (coses que secunden la llegenda de Laurens Janszoon Coster) i l'art d'imprimir bitllets al llarg dels segles a Haarlem.
El museu va tancar el 1990 quan les oficines de Joh. Enschedé es van traslladar a Oudeweg. El 2015, la majoria de les col·leccions es van traslladar a l'Archief Noord-Hollands.

## Referències

* ↑ «Museum Enschede – Vereniging Bedrijf & Historie». [Consulta: 3 març 2022].
* ↑ Vuuren, Robert van. «Kon. Joh. Enschedé - Noord-Hollands Archief» (en neerlandès). [Consulta: 3 març 2022].
# Night Train

«Night Train» té aquests significats:
* Night Train (pel·lícula de 1998), dirigida per John Lynch i protagonitzada per John Hurt i Brenda Blethyn
* Night Train (pel·lícula de 1999), dirigida per Les Bernstien
* Night Train (pel·lícula de 2007), dirigida per Diao Yinan i protagonitzada per Liu Dan i Qi Dao
* Night Train (pel·lícula de 2009), dirigida per Brian King i protagonitzada per Danny Glover, Leelee Sobieski i Steve Zahn
# Nalivkinita

La nalivkinita és un mineral de la classe dels silicats, que pertany al grup de l'astrofil·lita. Rep el nom en honor de Dimitri Vasilievich Nalivkin (Дмитрия Васильевича Наливкина) (25 d'agost de 1889 - 3 de març de 1982), geòleg soviètic.

## Característiques

La nalivkinita és un silicat de fórmula química Li₂Na(Fe$^{2+}$,Mn$^{2+}$)₇Ti₂Si₈O$_{26}$(OH)₄F. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema triclínic.
Segons la classificació de Nickel-Strunz, la nalivkinita pertany a «09.DC - Inosilicats amb ramificacions de 2 cadenes senzilles periòdiques; Si₂O₆ + 2SiO₃ Si₄O₁₂» juntament amb els següents minerals: astrofil·lita, hidroastrofil·lita, kupletskita, magnesioastrofil·lita, niobofil·lita, zircofil·lita, kupletskita-(Cs), niobokupletskita i sveinbergeïta.

## Formació i jaciments

Va ser descoberta a la glacera Darai-Pioz, a les muntanyes Alai, dins la serralada Tien Shan (Regió sota subordinació republicana, Tadjikistan). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nalivkinite» (en anglès). Mindat. [Consulta: 2 desembre 2019].
# Calciotantita

La calciotantita és un mineral de la classe dels òxids, que pertany al grup de la natrotantita. Rep el seu nom per la seva relació amb la tantita i el seu contingut en calci.

## Característiques

La calciotantita és un òxid de fórmula química CaTa₄O$_{11}$. Cristal·litza en el sistema hexagonal. La seva duresa a l'escala de Mohs és 6,5. És una espècie idèntica a la desacreditada ungursaïta.
Segons la classificació de Nickel-Strunz, la calciotantita pertany a «04.DJ - Minerals òxids amb proporció metall:oxigen = 1:2 i similars, amb cations grans (+- mida mitja); marcs polièdrics» juntament amb els següents minerals: irtyshita i natrotantita.

## Formació i jaciments

Va ser descoberta l'any 1982 al mont Vasin-Myl'k, a la tundra Voron'i, a l'óblast de Múrmansk (Rússia). També ha estat descrita a Suècia, al Kazakhstan, a Austràlia i a la República Democràtica del Congo.

## Referències

* ↑ «Calciotantite» (en anglès). Mindat. [Consulta: 15 abril 2017].
* ↑ «Ungursaite» (en anglès). Mindat. [Consulta: 15 abril 2017].
# Nil Maria Fabra i Deas

Nil Maria Fabra i Deas (Blanes, 20 de febrer de 1843 – Madrid, 24 d'abril de 1903) fou un periodista, polític i escriptor català en castellà.

## Biografia

Era fill de Gil Fabra i Illas, jutge de primera instància de Figueres, i cosí de Camil Fabra i Fontanills. De ben jove es va instal·lar a Madrid, on treballà com a periodista als diaris El Amigo del Comercio, La Bolsa, i La Verdad. El 1860 treballà com a corresponsal de guerra per al Diario de Barcelona a la guerra austro-prussiana, i el 1865 fou corresponsal al País Basc del Diario de Barcelona i La Época. El 1866 fou novament corresponsal del Diario de Barcelona a Madrid. El mateix diari l'envià novament com a corresponsal de guerra a la guerra francoprussiana (1870) i col·laborà a La América de Víctor Balaguer.
El 1865 Nil Fabra va fundar l'Agència Fabra, associada a l'Agència Havas de París, i que des del 1867 operaria a tot Espanya i Portugal com a central de corresponsals (de fet, va ser l'embrió de l'actual Agència EFE).
A les eleccions generals espanyoles de 1876 fou elegit diputat pel districte de Castellterçol del Partit Liberal Conservador. Un cop acabà el seu mandat tornà al periodisme i a la literatura. Col·laborà a La Ilustración Española y Americana (1884-1887) i dirigí El Correo de Ultramar (886-1887), alhora que fundà la societat Sucesora de Fabra y Portabella (1888). El 1891-1892 fou nomenat senador per la província d'Alacant.

## Obres

* Poesias (1860)
* Amor y astucia (1860)
* Las máscaras (sarsuela, 1860)
* La batalla de Pavía (poema èpic, 1861)
* Compendio de geografía universal (1867)
* Balls Park (novel·la, 1870)
* Por los espacios imaginarios (articles, 1885)
* La cuestión social (1891)
* Cuentos ilustrados (1895)

## Notes

* ↑ El Heraldo de Madrid de 24/4/1903 (pàgina 4).
* ↑ Imp. Henrich y Cía. Amb il·lustracions de Josep, Francesc i Lluís Masriera; J. Lluís Pellicer; Eugenio Lucas Villaamil; Agustí Querol i Josep Maria Marquès; Pedro Eriz Mendizábal, Josep Cabrinety, Marià Fuster, Rafael Álvarez Masó i Jordi Fabra.

## Referències

* Joan Palomas i Moncholi, El rerefons econòmic de l'activitat dels parlamentaris catalans 1875-1885 Arxivat 2014-01-03 a Wayback Machine. de p. 512-513
* Història del periodisme per Jaume Guillamet i Lloveras
* Fitxa del Senat
* Fitxa del Congrés dels Diputats (castellà)
# Nil Nag

Nil Nag és un llac de Caixmir, a la part administrada per l'Índia, on s'origina el Riu Jhelum proper a Baramula a 33° 48′ N, 74° 47′ E﻿ / ﻿33.800°N,74.783°E﻿ / 33.800; 74.783, al vessant nord-est de la muntanya Pir Panjal, a uns 30 km al sud-oest de Srinagar. És venerat pels hinduistes.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Nil Solans Baldó

Nil Solans Baldó (Matadepera, 14 d'abril de 1992) és un pilot de ral·lis català. Campió del Món Júnior i del WRC3 l'any 2017 i Campió d'Espanya de Ral·lis de Terra l'any 2020. El seu actual copilot és Marc Martí. El seu germà Jan Solans també és pilot de ral·lis.
Debuta als ral·lis l'any 2012 en proves regionals catalanes del Volant RACC. Aquell mateix any debuta al Campionat Mundial de Ral·lis al participar al Ral·li de Finlàndia, on acaba en 41a posició. Fins al 2017 va disputant diferents ral·lis a diferents campionats, realitzant aquest any un salt qualitatiu al realitzar simultàniament el Campió del Món Júnior i el campionat WRC3 amb un Ford Fiesta R2. Nil Solans es proclama campió en tots dos certamens.
L'any 2018 i 2019 participa al WRC2 amb un Ford Fiesta R5 del equip M-Sport. L'any 2020 guanya el Campionat d'Espanya de Ral·lis de Terra amb un Škoda Fabia R5. L'any 2021 disputa per primera vegada un ral·li del Mundial dins de la màxima categoria amb un Hyundai i20 Coupé WRC, concretament el Ral·li de Catalunya, on acaba en vuitena posició.

## Palmarès

* Campionat Mundial de Ral·lis júnior 2017
* Campionat Mundial de Ral·lis-3 2017
* Campionat d'Espanya de Ral·lis de Terra 2020

## Referències

* ↑ Shacki. «Nil Solans - rally profile eWRC-results.com» (en anglès). [Consulta: 16 abril 2022].
* ↑ «Marc Martí, más que un copiloto para Nil Solans» (en castellà), 11-10-2021. [Consulta: 16 abril 2022].
* ↑ TV3. «Els germans Solans coincidiran al Mundial de ral·lis». [Consulta: 16 abril 2022].
* ↑ Expósito, José María. «Nil Solans, campeón del mundo júnior de rallys» (en castellà), 08-10-2017. [Consulta: 16 abril 2022].
* ↑ «Nil Solans, campeón del mundo de WRC3» (en castellà), 20-08-2017. [Consulta: 16 abril 2022].
* ↑ «Nil Solans seguirá en el Mundial con un Ford Fiesta R5 de M-Sport» (en castellà), 09-02-2019. [Consulta: 16 abril 2022].
* ↑ «Calm Competició, Nil Solans y Marc Martí, campeones de España de Rallyes de Tierra» (en castellà), 15-11-2020. [Consulta: 16 abril 2022].
* ↑ «¡Bombazo! Nil Solans debutará en el Mundial con Hyundai en el Cataluña» (en castellà), 07-10-2021. [Consulta: 16 abril 2022].
* ↑ Terrassa, Diari de. «Vuitena plaça de Nil Solans al Ral·li Catalunya», 17-10-2021. [Consulta: 16 abril 2022].

## Enllaços externs

* Nil Solans Baldó - Lloc web oficial (anglès) (castellà)
# Nassau Bay

Nassau Bay és una població dels Estats Units a l'estat de Texas. Segons el cens del 2000 tenia 4.170 habitants.

## Demografia

Segons el cens del 2000, Nassau Bay tenia 4.170 habitants, 2.049 habitatges, i 1.213 famílies. La densitat de població era de 1.210,6 habitants/km².
Dels 2.049 habitatges en un 17,5% hi vivien nens de menys de 18 anys, en un 49,5% hi vivien parelles casades, en un 7% dones solteres, i en un 40,8% no eren unitats familiars. En el 35% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,59.
Per edats la població es repartia de la següent manera: un 15,3% tenia menys de 18 anys, un 6,8% entre 18 i 24, un 25,4% entre 25 i 44, un 34,4% de 45 a 60 i un 18,1% 65 anys o més.
L'edat mediana era de 47 anys. Per cada 100 dones de 18 o més anys hi havia 97,3 homes.
La renda mediana per habitatge era de 57.353 $ i la renda mediana per família de 77.252 $. Els homes tenien una renda mediana de 52.295 $ mentre que les dones 38.819 $. La renda per capita de la població era de 39.113 $. Aproximadament el 3% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nassau Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Nassau Bay». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Camembert de Normandia

El Camembert de Normadia (Camembert de Normandie) és un formatge francés elaborat amb llet crua a la regió de Normandia. Rep la denominació d'origen controlada l'any 1983 i la DOP pel reglament de la Comissió Europa número 1107/96. La zona de producció d'aquesta denominació és la de Calvados, tot i que també es produeix a Eure, Manxa, Orne i Sena Marítim. El nom prové del municipi de Camembert, a la Baixa Normandia, on s'hauria fabricat originalment. S'elabora amb llet de vaca i té una pasta balanca i cremosa.
Segons la llegenda, el formatge es va produir per primera vegada de la mà de Marie Fontaine seguint les instruccions de Charles Jean Bonvoust, un pare benedictí prior de Roiville, originari de la regió de Brie, que es refugiava a casa seva. El formatge es va popularitza quan la filla de Fontaine va regalar-ne una unitat a l'emperador Napoleó III. Va agradar tant que va demanar que el portessin de manera periòdica al Palau de les Teuleries. Des de 1880 s'envasa en caixes de fusta per facilitar-ne el transport. A partir de 1910 la pell ja no és blava sinó blanca a causa de l'ús del bacteri Penicilium candidium.
El Camembert de Normandia te forma cilíndrica amb un diàmetre de 10,5 a 11cm i pesa un mínim de 250 grams. La seva composició conté un 45% matèria grasa. Per produir un camembert fan falta 2'2 litres de llet.
Una nova llei que entrarà en vigor l'any 2021, permetrà fabricar el formatge fora de la regió i amb llet pasteuritzada però mantenint la denominació.
El 2011 representava un 4,2% de la producció de formatge de Camembert a França.

## Referències

* ↑ 324cat. «La guerra del camembert: la indústria guanya els petits elaboradors», 20-03-2019. [Consulta: 24 març 2019].
* ↑ « Produits et labels : le camembert de Normandie AOC », Ministeri d'Agricultura, Alimentació, Pesca, Ruralitat i Planificació del Territori de França (en francès).

## Vegeu també

* Camembert
* Llet Crua
* Llista de formatges francesos
# Navalla de Hanlon

La navalla de Hanlon, un corol·lari de la llei de Finagle, és un aforisme que diu: No atribueixis mai a la malícia allò que pot ser explicat adequadament per l'estupidesa. També es pot enunciar com: No assumeixis mai malícia quan l'estupidesa basta. Segons Joseph Bigler, la primera vegada que s'usà aquest concepte fou el 1980, en què Robert J. Hanlon de Scranton (Pennsilvània), l'envià a un llibre recopilatori d'acudits diversos relacionats amb la llei de Murphy, titulat Murphy's Law Book Two, More Reasons Why Things Go Wrong. El nom va ser inspirat en la navalla d'Occam.

## Referències

* ↑ «Hanlon's Razor». [Consulta: 2 juny 2024].
* ↑ The new hacker's dictionary. 3a edició. Cambridge, Mass.: MIT Press, 1996. ISBN 0-585-02864-8.
* ↑ En un correu a Quentin Stafford-Fraser, Joseph E. Bigler escriví que Robert J. Hanlon era una persona real i que realment inventà aquesta citació. Continuà amb una nota posterior que es refereix a Murphy's Law Book Two, Wrong Reasons Why Things Go More (ISBN 0-417-06450-0); no confondre amb Murphy's Law #2 (ISBN 0-8431-0674-3). L'editorial d'aquests llibres, Price Stern Sloan, fou adquirida per Putnam Berkley Group (Penguin Group (USA) History Arxivat 2006-04-30 a Wayback Machine.) el 1993.
* ↑ Giancarlo Livraghi, Il potere della stupidità, Monti & Ambrosini, Pescara, Italy, 2004, p. 1

## Enllaços externs

* La navalla de Hanlon a MeatballWiki (anglès)
# Navalmoral

Navalmoral és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 614 | 635 | 572 | 500 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Newcastle (Washington)

Newcastle és una població dels Estats Units a l'estat de Washington. Segons el cens del 2000 tenia 7.737 habitants.

## Demografia

Segons el cens del 2000, Newcastle tenia 7.737 habitants, 3.028 habitatges, i 2.189 famílies. La densitat de població era de 668,3 habitants per km².
Dels 3.028 habitatges en un 34,3% hi vivien nens de menys de 18 anys, en un 63,7% hi vivien parelles casades, en un 5,8% dones solteres, i en un 27,7% no eren unitats familiars. En el 20,5% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,4% tenia menys de 18 anys, un 7,2% entre 18 i 24, un 37,9% entre 25 i 44, un 24,9% de 45 a 60 i un 6,6% 65 anys o més.
L'edat mediana era de 36 anys. Per cada 100 dones de 18 o més anys hi havia 97,9 homes.
La renda mediana per habitatge era de 80.320 $ i la renda mediana per família de 91.381 $. Els homes tenien una renda mediana de 60.639 $ mentre que les dones 41.868 $. La renda per capita de la població era de 35.057 $. Aproximadament l'1,8% de les famílies i el 2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newcastle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Newcastle». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Ninomiya

Ninomiya (二宮町, Ninomiya-machi) és una vila i municipi pertanyent al districte de Naka de la prefectura de Kanagawa, a la regió de Kanto, Japó. La vila és principalment una ciutat dormitori per als treballadors de Tòquio, Yokohama i Odawara. El nom de la vila, Ninomiya, que vol dir traduït al català "segon santuari" fa referència a que ací es troba el Ninomiya o segon santuari xintoista en autoritat provincial després de l'Ichinomiya, el primer.

## Geografia

La vila de Ninomiya es troba localitzada a la part sud-occidental de la prefectura de Kanagawa i dins de la regió de Shōnan segons els govern prefectural. El terme municipal de Ninomiya limita amb els de Nakai i Hiratsuka al nord, amb Odawara a l'oest i amb Ōiso a l'est. Al sud, Ninomiya fa costa amb la badia de Sagami, a l'oceà Pacífic.

## Història

A Ninomiya, com el seu propi nom indica, s'hi troba el segon santuari xintoista en importància a la província de Sagami, el santuari de Kawawa, que ja és mencionat a fonts del període Heian i que clama haver estat fundat pel llegendari Emperador Suinin. Sent un petit llogaret costaner, durant el període Sengoku la zona va estar governada pel clan Hōjō tardà d'Odawara. Al període Edo, la zona fou part integrant del feu d'Odawara. Després de la restauració Meiji, i sota la llei de districtes el 1878, Ninomiya va passar a formar part del ja desaparegut districte de Yurugi. L'1 d'abril de 1889, l'aleshores poble de Ninomiya es fusionà amb altres quatre pobles veïns per tal de crear el municipi d'Azuma. El 26 de març de 1896 el districte de Yurugi es va dissoldre integrant-se a l'actual districte de Naka. El poble d'Azuma va assolir la categoria de vila el 3 de novembre de 1935, adoptant el nom de Ninomiya.

## Administració
### Alcaldes

Aquesta és la llista d'alcaldes des de la fundació de l'actual vila de Ninomiya:
* Genzō Sugisaki (1935-1939)
* Zentarō Kobayashi (1939-1941)
* Ichirō Kawakami (1941-1945)
* Shizuo Furusawa (1945-1947)
* Kikutarō Yanagikawa (1947-1951)
* Keijirō Ikeda (1951-1952)
* Satarō Ichikawa (1952-1955)
* Kihachirō Nishiyama (1955-1962)
* Shin Furusawa (1962-1970)
* Kenji Yanagikawa (1970-1990)
* Kitokurō Nishiyama (1990-1998)
* Yoshirō Furusawa (1998-2006)
* Takaya Sakamoto (2006-2014)
* Kuniko Murata (2014-present)

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 7.055 | 7.960 | 8.711 | 12.679 | 13.607 | 21.650 | 27.221 |
| 1990 | 2000 | 2010 | 2020 | 2030 | 2040 | 2050 |
| 29.415 | 30.802 | 29.524 | 27.536 | - | - | - |

## Transport
### Ferrocarril

* Companyia de Ferrocarrils del Japó Oriental (JR East)
** Ninomiya

### Carretera

* Seishō Bypass - Autopista d'Odawara-Atsugi
* Nacional 1
* Xarxa de carreteres prefecturals de Kanagawa

## Referències

* ↑ https://www.post.japanpost.jp/cgi-zip/zipcode.php?pref=14&city=1143420&cmp=1
* ↑ https://www.pref.kanagawa.jp/docs/ie2/cnt/f530001/p780102.html
* ↑ http://www.town.ninomiya.kanagawa.jp/i/gyosei_jigyosha/gyosei/chochoshitsu/1441761640839.html
* ↑ Statistics Bureau of Japan
# Canon RF-S 18-45mm f/4.5-6.3 IS STM

El Canon RF-S 18-45mm f/4.5-6.3 IS STM és un objectiu zoom el qual esta entre una focal gran angular i normal, amb muntura Canon RF-S.
Aquest, va ser anunciat per Canon el 24 de maig de 2022, amb un preu de venda suggerit de 379,99€.
Aquesta, és l'òptica que ve de sèrie (amb uns dels possibles kits) amb la Canon EOS R7 i amb la Canon EOS R10.
La seva distància focal de 18-45mm té el mateix camp visual en una càmera EOS de la sèrie RF-S que una lent de 28,8-72mm en una càmera de fotograma complet.

## Característiques

Les seves característiques més destacades són:
* Distància focal: 18-45mm
* Obertura: f/4.5 - 22 (a 18mm) i f/6.3 - 32 (a 45mm)
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 4 passes
* Distància mínima d'enfocament: 20cm a 18mm (15cm amb enfocament manual) i 35cm a 45mm (25cm amb enfocament manual).
* Rosca de 49mm
* Distorsió òptica a 18mm de -0,24% (tipus barril) i a 45mm no s'aprecia aquest efecte.
* La millor qualitat òptica a 18mm la trobem a f/5.6 al centre i a f/8 a les cantonades. A 45mm la millor qualitat es troba a f/8 al centre i a f/11 a les cantonades.

## Construcció

* La muntura, parts internes i totes les parts de l'objectiu són de plàstic.
* El diafragma consta de 7 fulles, i les 7 lents de l'objectiu estan distribuïdes en 7 grups.
* Consta de dues lents asfèriques i un revestiment super spectra (ajuda a reduir els efectes fantasma).

## Accessoris compatibles

* Tapa E-49
* Parasol EW-53
* Filtres de 49mm
* Tapa posterior RF
* Funda LP814

## Referències

* ↑ «Canon RF-S 18-45mm F4.5-6.3 IS STM Specs» (en anglès). Dpreview.
* ↑ «Canon RF-S 18-45mm F4.5-6.3 IS STM» (en anglè). Canon EOS magazine.
* ↑ «Canon EOS R7: sensor APS-C y toda la nueva tecnología de las cámaras sin espejo para sustituir a una réflex mítica» (en castellà). Xataka foto.
* ↑ «Canon RF-S 18-45mm F4.5-6.3 IS STM Lens Review» (en anglès). The digital picture.
* ↑ «Canon RF-S 18-45mm F4.5-6.3 IS STM Lens Specifications and Measurements» (en anglès). The digital picture.
* 1 2 «Canon RF-S 18-45mm F/4.5-6.3 IS STM Lens Review - Performance» (en anglès). E photo zine.
* ↑ «Canon RF‑s 18‑45mm IS STM» (en anglès). Kenrockwell.
* ↑ «Objetivo RF-S 18-45mm F4.5-6.3 IS STM de Canon» (en castellà). Canon store.
# Níjnie Khaltxí

Níjnie Khaltxí (en rus: Нижние Халчи) és un poble de l'óblast de Kursk, a Rússia, que en el cens del 2010 tenia 186 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 3 desembre 2019].
# Níjnie Issadi

Níjnie Issadi (en rus: Нижние Исады) és un poble del krai de Perm, a Rússia, que en el cens del 2010 tenia 42 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].